3. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ.47254 της 11/15 Ιουλ. 1952 Περί καθορισμού λεπτομερειών ασφαλίσεως Συνταξιούχων Ταχυδρομικών υπαλλήλων εις το Ταμείον Υγείας Ταχυδρομικού Προσωπικού. Έχοντες υπ’ όψιν τας διατάξεις του άρθρ. 7 του υπ’ αριθ. 997/1949 Νόμου «περί τροποποιήσεως διατάξεών τινων των Α.Ν. 1676/39 και 2452/40» «περί προστασίας Φυματικού Προσωπικού Τ.Τ.Τ.» και μετά γνώμην του Δοικητικού Συμβουλίου του Ταμείου Υγείας Ταχυδρομικού Προσωπικού, αποφασίζομεν: Τροποποιούντες την υπ’ αριθ. 110684 της 22.9.1949 απόφασιν ημών «περί καθορισμού λεπτομερειών ασφαλίσεως συνταξιούχων ΤΤΤ υπαλλήλων εις το Ταμείον Υγείας Προσωπικού ΤΤΤ» καθορίζομεν ότι, συνταξιούχοι υπάλληλοι Ταχυδρομικοί ή Τ.Τ.Τ. εξελθόντες της υπηρεσίας μετά την 1ην Σεπτ. 1947, ημέραν λειτουργίας του Ταμείου Υγείας Τ.Τ.Τ. και κατά συνέπειαν όντες ησφαλισμένοι εις αυτό δύνανται κατά τας διατάξεις της παρ. 1 του άρθρ. 7 του Νόμ. 997/1949 να ασφαλισθώσι προαιρετικώς εις το Ταμείον Υγείας Ταχυδρομικού Προσωπικού, ως και να ασφαλίσωσιν εις αυτό τα εξής προστατευόμενα υπ’ αυτών μέλη: 1) σύζυγον, 2)άρρενα τέκνα μέχρι του 18ου έτους συμπεριλαμβανομένου και 3) θήλεα άγαμα μέχρι του 21ου έτους συμπεριλαμβανομένου εφ’ όσον ταύτα συμβιούσι μετά τούτου και δεν εργάζονται επ’ αμοιβή, δεν ασκώσι βιοποριστικόν επάγγελμα και γενικώς η συντήρησίς των βαρύνει τον συνταξιούχον υπάλληλον. Σελ. 103 Ταμείο Υγείας Ταχυδρομικού Προσωπικού 22.Β.δ.3 Η τοιαύτη ασφάλισις των εξερχομένων από της ισχύος της παρούσης Ταχυδρομικών υπαλλήλων και των προστατευομένων αυτών μελών, γίνεται κατόπιν αιτήσεως υποβαλλομένης το βραδύτερον εντός εξαμήνου από της συμφώνως τω άρθρ. 11 του από 31.5.1947 Β.Δ/τος «περί καταστατικών διατάξεων και λειτουργίας του Ταμείου Υγείας Προσωπικού Τ.Τ.Τ.» λήξεως της ασφαλίσεώς των ή των μετά ταύτα εκ του Δημοσίου καταβαλλομένων εξαμήνων αποδοχών, εφ’ ων ενεργούνται κρατήσεις υπέρ του Ταμείου Υγείας. Δια της υπ’ αριθ. 3803 της 4/31 Μαΐου 1955 αποφάσεως Υπουργού Συγκοινωνιών και Δημοσίων Έργων, ωρίσθη ότι: «η μετά παρέλευσιν της δια της παρούσης αποφάσεως ημών οριζομένης προθεσμίας υποβαλλομένη αίτησις εγγραφής εις το Ταμείον Υγείας δεν γίνεται δεκτή, εκτός εάν η καθυστέρησις υποβολής προήλθεν εξ εξαιρετικής αιτίας δικαιολογούσης ταύτην κατά την κρίσιν του Διοικητικού Συμβουλίου του Ταμείου». Δια τους προ της ισχύος της παρούσης όμως εξελθόντας της υπηρεσίας συνταξιούχους Τ.Τ.Τ. ή Ταχυδρομικούς υπαλλήλους, τους δικαιουμένους και επιθυμούντας να ασφαλισθώσιν αυτοί τε και τα προστατευόμενα αυτών μέλη κατά τα εν τω εδαφ. β΄ αναφερόμενα, το χρονικόν όριον της προς ασφάλισιν υποβολής της αιτήσεώς των, διαρκεί εν έτος από της δημοσιεύσεως της παρούσης εις την Εφημερίδα της Κυβερνήσεως. Αι εις το Ταμείον Υγείας εγγραφαί των τε συνταξιούχων και των προστατευομένων αυτών μελών, γίνονται κατόπιν ειδικής εγκρίσεως του Διοικητικού Συμβουλίου του Ταμείου. Πάσαι αι μέχρι τούδε ισχύουσαι διατάξεις περί προστατευομένων και εγγεγραμμένων εις το Ταμείον μελών των εν ενεργεία υπαλλήλων όσον αφορά τον τρόπον εγγραφής και διαγραφής τούτων, του αριθμού των δωρεάν περιθαλπομένων κλπ., έχουσιν ισχύν και επί των εγγραφησομένων προστατευομένων μελών των συνταξιούχων. Τα υπέρ του Ταμείου Υγείας ποσοστά κρατήσεων, τόσον δια τους συνταξιούχους ως κυρίων μελών, όσον και δια τα προστατευόμενα αυτών μέλη, είναι όμοια αντιστοίχως προς τα των εν ενεργεία υπαλλήλων και υπολογίζονται επί του μισθού μετά των λοιπών προσαυξήσεων, επιδομάτων κλπ., ον ελάμβανε ούτος κατά τον χρόνον της εξόδου του εκ της υπηρεσίας, υποκείμενα εις μεταβολάς αναλόγως των εκάστοτε μισθολογικών μεταβολών των εν ενεργεία ομοιοβάθμων των. Η κράτησις καταβάλλεται αμελλητί εις την αρχήν εκάστου μηνός επί τη καταβολή της συντάξεως. Σελ. 104 «Αρμόδιοι δια την είσπραξιν ταύτης ορίζεται, δια μεν τους εις την Περιφέρειαν της τέως Διοικήσεως Πρωτευούσης διαμένοντας συνταξιούχους οι λογισταί των Ταχ. Γραφείων του τόπου ένθα το Δημόσιον Ταμείον παρ’ ου καταβάλλεται η σύνταξις, δια δε τους εις τας επαρχίας ο Λογιστής του Ταχυδρομικού Γραφείου του τόπου, ένθα το Δημόσιον Ταμείον παρ’ ου καταβάλλεται η σύνταξις». Το εντός « » εδάφιον ετροποποιήθη ως άνω δια της υπ’ αριθ. 2593 της 28 Μαρτ./21 Απρ. 1955 αποφάσεως Υπουργού Συγκοινωνιών και Δημοσίων Έργων. Εν περιπτώσει καθυστερήσεως δύο εν συνεχεία μηνιαίων κρατήσεων, το Διοικητικόν Συμβούλιον του Ταμείου Υγείας θα προβαίνη εις την διαγραφήν του κατόπιν αναφοράς του Γραφείου όπερ ενεργεί τας κρατήσεις, υποβαλλομένης προς την Υπηρεσίαν Ασφαλιστικών Ταμείων Τ.Τ.Τ. Διαγραφομένων ούτω των συνταξιούχων, διαγράφονται και τα ένεκα τούτου εγγεγραμμένα εις το Ταμείον προστατευόμενα μέλη αυτού. Η μετά παρέλευσιν, της οριζομένης εξαμήνου προθεσμίας δια τους από της ισχύος της παρούσης εξερχομένους Ταχυδρομικούς υπαλλήλους ή της οριζομένης ετησίας τοιαύτης από της ισχύος της παρούσης δια τους προ αυτής και εντεύθεν της 1ης Σεπτ. 1947 εξελθόντας της υπηρεσίας Τ.Τ.Τ. ή Ταχυδρομικούς υπαλλήλους, υποβαλλομένη αίτησις εγγραφής είτε των κυρίων είτε των προστατευομένων μελών δεν γίνεται δεκτή. 22.Β.δ.3 Ταμείο Υγείας Ταχυδρομικού Προσωπικού 